Eleanor Stevens December 8, 2015

|  |
| --- |
| **AMUWES NAKA NIL** |
|  |
| Pecituwiyat amuwes, yut oloqiw naka tett oloqiw ntahkihkanomok. Sesolahki-te ntemis nuhsuhkuwal amuwesol. Pecituwiye wikuwak. Kotuwaposu. |
|  |
| On eli-qasqi naka nkoppotehtun possiyantehsok. Kenuk amuwes kis iyu lamiw possiyantehskik. Nkisi-kals naka nkikimapin. Komac nkeskuhtehkak. Naka sesolahki-te macewestaq. |
|  |
| “Wicuhkemin!” amuwes itom. “Nwisanaqs nil. Nitapiyik totoli-sikolukhotuwok nemaht. Aki, na milessultihtit.” |
|  |
| “Nkisihtunen amuwesipom naka nwicuhkekemultipon. Nilun amuwesok nwicuhkemannuk stahqonok, pesqahsuweskil, naka minsossimus. Nmokehtomonen *pollen* naka npunomonen psi-tama. Kamot psi-te keq wolikik.” |
|  |
| “Skat nilun, ma-tehp keq. Ma-tehp pihcis, ma-tehp *cherries*, ma-tehp stahqonok weci-yalatuwet wen.” Pesq sopiqon nomihtun siskuk. “Tehpu nilun koti-wicuhkemolopa, kenuk kiluwaw ksiktehpayultipa.” |
|  |
| “Kisi-nomiyul, ma-te toke nsiktehpayiw. Komac toke nonuwak amuwesok.” On ntapqotehtun possiyantehsok, on macetuwiyan amuwes. “Apc-oc knomiyul,” itom amuwes, naka elomiyat. |
|  |
| Translation of "Bee & Me" McGuiness and Brown |